**ZAPISNIK 3. KOORDINACIJSKOG SASTANKA ERASMUS+ PROJEKTA „HEALTH IS WEALTH“**

Održanog 03. listopada 2016. s početkom u 19:00 h u prostorijama Srednje medicinske škole Slavonski Brod.

Sastanku su prisustvovali: ravnateljica Jelena Jelinić-Bošnjak, Tonkić Ljiljana, Končar Aleksandar, Ivan Krpan, Stanić Rusev Marinela, Hegol Katarina, Harambašić Sanja, Šag Marija, Bošnjaković Marina.

Dnevni red:

Ad. 1. Stručne pripreme

Ad. 2. Pedagoške pripreme

Ad. 3. Oglašavanje putem medija

Ad. 4. Različito

Ad.1.

Ravnateljica Jelena Jelinić-Bošnjak je dogovorila izradu kratkih priručnika iz područja fizioterapije (Ivan Krpan) i zdravstvene njege (Katarina Hegol, Marina Bošnjaković, Marija Šag) prema kojima će strukovni učitelji pripremati učenike za mobilnost. Učenici će imati pripreme u dogovoru sa svojim strukovnim učiteljima te će biti podijeljeni u grupe.

Ad.2.

Aleksandar Končar, mag.paed.i soc. će izraditi priručnike i PowerPoint prezentacije za učenike na temu Kako napisati Europass CV i Motivacijsko pismo. Učenici će imati pripreme u učionici informatike. Ana Albreht,prof. engleskog jezika pomoći će učenicima u prijevodu njihovih CV na engleski jezik, a Boris Bardak, prof. njemačkog jezika na njemački jezik.

Ad.3.

Koordinatorica projekta Health Is Wealth Sanja Harambašić i Aleksandar Končar bit će zaduženi za medijsko oglašavanje. Stupit će u kontakt sa svim portalima i medijskim kućama kako bi isti pratili aktivnosti vezane za projekt. Koordinatorica projekta je naglasila kako je sam projekt već oglašen u tjednim novinama Posavska Hrvatska, web stranici Srednje medicinske škole i Facebook stranici škole.

Ad.4.

Koordinatorica projekta Sanja Harambašić izvijestila je prisutne da je dogovoren sastanak s učenicima putem Oglasne knjige kako bi mogli krenuti s pripremama od 24.listopada.

Ravnateljica je izvijestila prisutne kako strukovna učiteljica Jasmina Đurinski neće sudjelovati u mobilnosti nastavnika, strukovnih učitelja i stručnih suradnika jer je prihvatila posao u Općoj bolnici Dr. Josip Benčević i time prestala biti zaposlenica Srednje medicinske škole.

U Slavonskom Brodu, 03. listopada2016

Zapisničar:

Marina Bošnjaković, bacc.sestrinstva